Na temelju članka 13. stavka 1. Zakona o pravu na pristup informacijama („Narodne novine“ broj 25/13) i članka 45. Statuta Općine Gornja Rijeka („Službeni glasnik Koprivničko-križevačke županije“ broj 9/09, 4/13. i 6/14), općinski načelnik Općine Gornja Rijeka 20. veljače 2015. godine donio je

**ODLUKU**

**o imenovanju službenika za informiranje u Općini Gornja Rijeka**

**Članak 1.**

Odlukom o imenovanju službenika za informiranje u Općini Gornja Rijeka (u daljnjem tekstu: Odluka) imenuje se Valentina Valjak, stručni suradnik za računovodstvene poslove Jedinstvenog upravnog odijela Općine Gornja Rijeka za službenika za informiranje.

**Članak 2.**

Službenik za informiranje je posebna službena osoba mjerodavna za rješavanje ostvarivanja prava na pristup informacijama, sukladno Zakonu o pravu na pristup informacijama.

**Članak 3.**

Službenik za informiranje obavlja poslove rješavanja pojedinačnih zahtjeva i redovitog objavljivanja informacija sukladno svom unutarnjem ustroju Općine Gornja Rijeka, unapređuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad Općine Gornja Rijeka, osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama, obavlja i druge poslove utvrđene Zakonom o pravu na pristup informacijama i podzakonskim propisima koji su donijeti na temelju tog Zakona.

**Članak 4.**

Službenik za informiranje vodi poseban službeni Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija u Zakonom propisanom obliku.

**Članak 5.**

Ova Odluka objavit će se na službenoj web stranici i dostupna je javnosti u skladu sa odredbama Zakona o pravu na pristup informacijama.

**Članak 6.**

 Stupanjem na snagu ove Odluke prestaje važiti Odluka o određivanju službenika za informiranje u Općini Gornja Rijeka („Službeni glasnik Koprivničko-križevačke županije“ broj 10/06. i 3/09).

**Članak 7.**

Ova Odluka stupa na snagu danom donošenja.

KLASA: 008-01/15-01/03

URBROJ: 2137/25-15-1

Gornja Rijeka, 20. veljače 2015.

OPĆINSKI NAČELNIK:

 Darko Fištrović